[pic] | KOMISIJA EVROPSKIH SKUPNOSTI |

Bruselj, 13.06.2006

COM(2006) 309 konč.

2004/0167(COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251 (2) Pogodbe ES v zvezi s

skupnim stališčem Sveta o sprejetju Uredbe Evropskega parlamenta in Sveta o Evropskem skladu za regionalni razvoj

2004/0167(COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251 (2) Pogodbe ES v zvezi s

skupnim stališčem Sveta o sprejetju Uredbe Evropskega parlamenta in Sveta o Evropskem skladu za regionalni razvoj

OZADJE

Datum predložitve predloga EP in Svetu (dokument COM(2004) 495 konč. – 2004/0167(COD)): | 15. julij 2004 |

Datum mnenja Evropskega ekonomsko-socialnega odbora: | 6. april 2005 |

Datum mnenja Odbora regij: | 13. april 2005 |

Datum mnenja Evropskega parlamenta, prvo branje: | 6 julij 2005 |

Datum sprejetja skupnega stališča: | 12. junij 2006 |

CILJ PREDLOGA KOMISIJE

Namen predloga Komisije je bil opredeliti naloge Evropskega sklada za regionalni razvoj in obseg pomoči tega sklada v okviru ciljev, povezanih s „konvergenco“, „regionalno konkurenčnostjo in zaposlovanjem“ ter „evropskim ozemeljskim sodelovanjem. Predlog je določil tudi posebna pravila za programe ozemeljskega sodelovanja med dvema ali več državami članicami.

Skupaj s predlogi uredb o kohezijskem skladu, evropskem socialnem skladu, evropski skupini za ozemeljsko sodelovanje in o splošnih pravilih, ki veljajo za vse sklade, predstavlja pravni okvir Skupnosti za izvajanje kohezijske politike v obdobju 2007–2013.

PRIPOMBE NA SKUPNO STALIŠČE

Skupno stališče je bilo sprejeto 12. junij 2006. soglasno. Komisija ga lahko podpre, ker meni, da je primeren kompromis, ki izpolnjuje cilje prvotnega predloga in upošteva več sprememb Evropskega parlamenta.

Glavne spremembe zadevajo razširitev obsega intervencij ESRR, ki vključujejo delno upravičenost DDV, financiranje stanovanjskih projektov v EU-10, Romuniji in Bolgariji ter obsega intervencij v okviru cilja, povezanega z regionalno konkurenčnostjo in zaposlovanjem.

DDV

Prvotni predlog Komisije je v zvezi s prispevkom Skupnosti za operativne programe določal, da DDV (vračljiv in nevračljiv) ni bil upravičen. Evropski svet je decembra 2005 sklenil, da se za države članice, v katerih je bil BDP v obdobju med letoma 2001 in 2003 nižji od 85 % povprečja EU-25, nevračljivi del DDV šteje kot upravičen izdatek za namen izračuna prispevka iz skladov.

V okviru pogajanj za dosego medinstitucionalnega dogovora o finančnih perspektivah je Odbor REGI Evropskega parlamenta zahteval, da se na podlagi uredb določi en sistem za vse države članice in da se ne vzpostavljajo različna pravila za različne kategorije držav članic. Skupno stališče odseva to zahtevo in določa, da je nevračljivi del DDV, ki ga resnično in nepreklicno krije upravičenec, upravičen izdatek v vseh državah članicah..

Stanovanja

Sprememba št. 82 Evropskega parlamenta je zahtevala, da se izdatkom, povezanim z obnovo socialnih stanovanj, dodeli upravičenost, s ciljem varčevanja energije in varovanja okolja v okviru trajnostnega razvoja mest. Skupno stališče vključuje to spremembo, in sicer za stanovanjske projekte v EU-10, Romuniji in Bolgariji. Opredeljuje tudi zneske denarja, ki se jih lahko nameni za stanovanjske izdatke, določa, da so ti izdatki sestavni del integriranega načrta za razvoj mest in je omejen na večdružinske stanovanjske objekte in stanovanjske prostore v javni lasti.

Razširitev obsega cilja „regionalne konkurenčnosti in zaposlovanja“

Člen 5 osnutka Uredbe o ESRR določa poglavitni obseg nalog v okviru cilja „regionalne konkurenčnosti in zaposlovanja“ ter spreminja predlog Komisije, ker ugotavlja, da ta obseg ni izključujoč.

PODROBNE PRIPOMBE KOMISIJE

Devet sprememb Evropskega parlamenta je bilo sprejetih, bodisi v celoti ali delno, v skladu z revizijo besedila osnutka uredbe. Sedem sprememb je zastarelih in jih zato ni bilo mogoče vključiti. Namen dvajsetih sprememb, ki niso bile vključene, je bil dosežen s spremembo besedila člena 5. Druge so bile zavrnjene iz razlogov, opisanih v nadaljevanju. Ker Komisija ni sprejela spremenjenega predloga, je obvestila Svet o svojem stališču v zvezi s spremembami Evropskega parlamenta.

Spremembe, vključene v celoti ali delno v skupnem stališču

Sprememba 4 v zvezi s preoblikovanjem besedila sklica na pravila o upravičenosti v uvodni izjavi (4) je bila upoštevana. Sprememba 10 v zvezi z usklajevanjem s sedmim okvirnim programom je bila vključena v uvodno izjavo (10).

Sprememba 12 v zvezi z ozemeljskimi posebnostmi je vključena v uvodno izjavo (13).

Glede obsega cilja „konvergence“ člen 4(1) upošteva prvi del predloga iz spremembe 27 o vključitvi raziskovalnih in tehnološkorazvojnih zmogljivosti v Evropski raziskovalni prostor.

Namen spremembe 60 je upoštevan v členu 5 (2) d) v zvezi z „regionalno konkurenčnostjo in zaposlovanjem“ s sklicem na „spodbujanje čistega in trajnostnega javnega prevoza“.

V okviru „evropskega ozemeljskega sodelovanja“ so bile v prednostne naloge cilja dodane okoljske dejavnosti, kakor je predlagano v spremembi 65 . Prvi del s premembe 80 o medregionalnem sodelovanju je v skupnem stališču (člen 6 (3) a)).

Sprememba 82 : Evropski parlament je predlagal razširitev upravičenosti izdatkov na izdatke, povezane z obnovo socialnih stanovanj, s ciljem varčevanja energije in varovanja okolja v okviru trajnostnega razvoja mest.

V skupnem stališču se priznava upravičenost tovrstnih stanovanjskih izdatkov, pod pogoji, določenimi v Uredbi. Stališče namreč omejuje zneske denarja, ki se jih lahko nameni za stanovanjske izdatke, določa, da so ti izdatki sestavni del celovitega načrta za razvoj mest in da so omejeni na večdružinske stanovanjske objekte in stanovanja v javni lasti. Izvedbena uredba Komisije bo podrobneje pojasnila merila za določanje mestnih območij, ki jim grozi socialna stiska in fizični propad, ter pripravila natančen seznam upravičenih ukrepov.

Sklic na medregionalno sodelovanje je prisoten tudi v členu 19(2) o izbiri operativnih programov, kakor je predlagano v spremembi 108 .

Spremembe, ki niso vključene v skupno stališče

Spremembe 44 do 59 in 61 do 64 v zvezi s členom 5, ki dodajajo nova področja posegov za ESRR v okviru cilja „regionalne konkurenčnosti in zaposlovanja“, niso bile sprejete v obliki, kakršne so bile. Vendar je skupno stališče zaradi razširitve obsega nalog v okviru cilja „regionalne konkurenčnosti in zaposlovanja“ spremenilo člen 5, ki zdaj pravi, da ESRR usmerja svojo pomoč predvsem (ne pa tudi izključno) v navedene tri prednostne naloge.

V več spremembah je predlagana razširitev namena in obsega pomoči ESRR (spremembe 18 do 24) ter obsega prednostnih nalog, ki jih je določil predlog Komisije za cilj „konvergence“ in cilj „evropskega ozemeljskega sodelovanja“ (spremembe 25, 26 in 28 do 43 za člen 4 o obsegu cilja „konvergence“; spremembe 66 do 72, 73, 75 do 79 in 81 v zvezi s členom 6 o „evropskem ozemeljskem sodelovanju“). Te niso bile vključene.

Da bi ohranili večjo koncentracijo pomoči v nekaj prednostnih tem, niso bile sprejete niti predlagane spremembe členov 8, 9, 10 in 11 o obravnavi posebnih ozemeljskih značilnosti (spremembe 83 do 90).

Ker mora biti vsebina operativnih programov za cilj „evropskega ozemeljskega sodelovanja“ čim bližji cilju operativnih programov drugih dveh ciljev, spremembe 91 do 100 v zvezi s členom 12, ki razširjajo zahteve, povezane z vsebino teh operativnih programov, niso bile vključene.

Sprememba 103 : določbe uredbe morajo biti v skladu z institucionalno organizacijo posamezne države članice in pristojnostmi nadzornih odborov. Okrepitev partnerstva je dejansko pomembna. Ob tem pa imenovanje partnerjev, ki sodelujejo v nadzornem odboru, spada pod pristojnost odborov.

Zastarele spremembe

Ker je bila s skupnim stališčem uvodna izjava (10) spremenjena, sprememba 8 v zvezi s programi, ki jih sofinancira ESRR, in njihovo podporo diverzifikaciji podeželskih gospodarstev ni bila vključena. Spremembi 104 in 105 segata onkraj področja uredbe o ESRR, zaradi česar ju ni mogoče sprejeti. Pravila za sprejetje operativnih programov so obravnavana v splošni uredbi. Pravila o preglednosti v zvezi s končnimi upravičenci so določena v drugi uredbi. Predlog Komisije Uredbe o določitvi splošnih določb za izvrševanje programov, ki jih sofinancirajo skladi, predvideva obveznost splošnega obveščanja in obveznost obveščanja javnosti, pri čemer se zdi, da je izvedbena uredba Komisije najprimernejša pravna podlaga za določitev obveznosti objavljanja imen končnih upravičencev.

Po spremembah besedila sta spremembi 101 in 102 zdaj brezpredmetni.

Imenovanje nadzornika je v pristojnosti organa za upravljanje. Zato sta spremembi 106 in 107 člena 15 in člena 16 brezpredmetni.

SKLEP

Čeprav bi Komisija raje ohranila prvotni obseg Uredbe, meni, da skupno stališče, sprejeto 12. junija 2006 soglasno v veliki meri sledi ciljem in pristopu njenega predloga in vključuje nekatere pomembne spremembe EP, tako da ga lahko podpre. Komisija mora med pregledom operativnih programov, ki jih je treba sprejeti, opravljenim skupaj z državami članicami, nameniti pozornost preverjanju, ali je ohranjena dodana vrednost sofinancirane kohezijske politike Skupnosti in ali je delež, namenjen naložbam v inovativnost in rast, ustrezen.